Diari Oficial de la Generalitat Valenciana


Sumari del DOGV 7311, del 07-07-2014 (2014/6335)

DECRET 106/2014, de 4 de juliol, del Consell, pel qual s'integra el Col·legi d'Educació Infantil i Primària Josep Camarena en el Col·legi d'Educació Infantil i Primària Roís de Corella, ambdós de Gandia.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7311

Data del DOGV
:   07-07-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/6335


Data del document
:   04-07-2014

Organisme emissor
:   Conselleria d'Educació, Cultura i Esport

Tipus de document
:   Decret

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

DECRET 106/2014, de 4 de juliol, del Consell, pel qual s'integra el Col·legi d'Educació Infantil i Primària Josep Camarena en el Col·legi d'Educació Infantil i Primària Roís de Corella, ambdós de Gandia. [2014/6335]  
El Decret 11/2009, de 16 de gener, del Consell, va crear un col·legi d'Educació Infantil i Primària en el carrer dels Reis Catòlics, de Gandia, amb una composició de 6 unitats d'Educació Primària i 12 d'Infantil.  
El Col·legi d'Educació Infantil i Primària Roís de Corella es va crear pel Reial Decret 1830/1977, de 17 de juny, i es va concebre com un centre comarcal per a atendre les necessitats d'escolarització de Barx, Benirredrà i Marxuquera.  
La Direcció Territorial d'Educació, Cultura i Esport de València ha efectuat una proposta d'integració d'ambdós centres docents, que estan ubicats en edificis contigus.  
El Consell Escolar Municipal de Gandia té coneixement de la proposta d'integració.  
El Servici de Planificació Educativa, de la Direcció General de Centres i Personal Docent, ha emés un informe en què proposa la integració d'ambdós centres per considerar que esta actuació suposa una millor distribució dels recursos personals i materials destinats en la zona.  
  
De conformitat amb el que establixen l'article 17 de la Llei Orgànica 8/1985, de 3 de juliol, Reguladora del Dret a l'Educació, i l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell, a proposta de la consellera d'Educació, Cultura i Esport i amb la deliberació prèvia del Consell, en la reunió del dia 4 de juliol de 2014,  
  
DECRETE  
  
Article 1  
El Col·legi d'Educació Infantil i Primària Josep Camarena, codi 04057687, s'integra en el Col·legi d'Educació Infantil i Primària Roís de Corella, codi 57243202, ambdós de Gandia.  
  
Article 2  
1. El Col·legi d'Educació Infantil i Primària Josep Camarena cessarà les activitats a la finalització del curs acadèmic 2013/2014.  
2. Les unitats, llocs de treball, material i equipament s'integraran en el Col·legi d'Educació Infantil i Primària Roís de Corella.  
  
Article 3  
1. El Col·legi d'Educació Infantil i Primària Roís de Corella queda configurat com un centre de 8 unitats d'Educació Infantil i 18 d'Educació Primària.  
2. La seua capacitat serà de 200 places escolars d'Educació Infantil i 450 d'Educació Primària.  
3. Els llocs de treball del centre seran els següents:  
10 d'Educació Infantil.  
16 d'Educació Primària.  
3 d'Educació Primària, Idioma Estranger, Anglés.  
3 d'Educació Primària, Educació Física.  
2 d'Educació Primària, Música.  
2 d'Educació Especial, Pedagogia Terapèutica.  
1 d'Educació Especial, Audició i Llenguatge.  
  
  
DISPOSICIONS ADDICIONALS  
  
Primera  
El que establix el present decret s'inscriurà en el Registre de Centres Docents de la Comunitat Valenciana.  
  
Segona  
El personal docent amb destinació definitiva en el Col·legi d'Educació Infantil i Primària Josep Camarena que, com a conseqüència de la integració, s'adscriga al Col·legi d'Educació Infantil i Primària Roís de Corella mantindrà l'antiguitat que posseïa en el seu centre d'origen, en aplicació del que establix la disposició addicional tercera del Reial Decret 1364/2010, de 29 d'octubre, pel qual es regula el concurs de trasllats d'àmbit estatal entre personal funcionari dels cossos docents previstos en la Llei Orgànica 2/2006, de 3 de maig, d'Educació, i altres procediments de provisió de places a cobrir per estos.  
  
  
Tercera  
El centre aplicarà l'increment del nombre d'alumnes per aula previst en l'Orde 19/2012, de 21 de maig, de la Conselleria d'Educació, Formació i Ocupació, per la qual es regula l'aplicació del Reial Decret Llei 14/2012, de 20 d'abril, de mesures urgents de racionalització del gasto públic en l'àmbit educatiu, en els centres docents no universitari públics i privats concertats de la Comunitat Valenciana.   
  
Este increment s'aplicarà mentres es donen les circumstàncies previstes en l'esmentat Reial Decret Llei 14/2012.  
  
Quarta  
Es faculta la conselleria competent en matèria d'educació perquè adopte les mesures que siguen necessàries per a l'acompliment i desplegament del que establix este decret, així com per a modificar, si és el cas, la configuració del centre.  
  
  
DISPOSICIÓ FINAL  
  
Única  
El present decret tindrà efectes a partir de l'endemà de ser publicat en el Diari Oficial de la Comunitat Valenciana. No obstant això, es considera que els seus efectes fan referència a l'inici del curs escolar 2014/2015.  
  
Valencia, 4 de juliol de 2014  
  
El president de la Generalitat,  
ALBERTO FABRA PART  
  
La consellera d'Educació, Cultura i Esport,  
MARÍA JOSÉ CATALÁ VERDET